पाएं अपने शहर की ताज़ा ख़बरें और फ्री ई-पेपरडाउनलोड करें
झारखंड में बीते तीन से दोपहर बाद गरज के साथ बारिश होने का सिलसिला शुक्रवार को भी जारी रहा। कई जिलों में तेज हवा चली। इधर, खूंटी के कई हिस्सों में 15 मिनट तक ओले गिरे। इससे सब्जियों की फसल बर्बाद हो गई। वहीं, खरसावां में चली तेज हवा की वजह से जलमीनार का सोलर प्लेट टूट कर गिर गया।
खूंटी के कर्रा ब्लॉक के चांपी, घुनसुली, घासीबारी मूरहु आदि गांव मे बरिश और ओला गिरने से खेत में लगी फसल बर्बाद हो गई। ओला गिरने से जगह-जगह पेड़ की टहनी टूट कर गिर गई। खेत में लगी तैयार फसल टमाटर, खीरा, मिर्चा, लौकी, नेनूवा, बींस, झींगा आदि फसल बर्बाद हो गई। खेत का हाल देख किसान दुखी हो गए।
इधर, खरसावां में गरज के साथ चली तेज हवा से शहरी क्षेत्र स्थित कदमडीहा गांव में जलमीनार का सोलर प्लेट क्षतिग्रस्त हो गया। तेज हवा के चलने से सोलर प्लेट उड़ कर दूर जा गिरा। वहीं, कई जगहों पर आकाशीय बिजली भी गिरी। हालांकि इस घटना में कोई हताहत नहीं हुआ। उधर, तेज हवा के चलने से क्षेत्र में बिजली गुल हो गई।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva zho_Hant eng_Latn